Tasik Retba

Tasik Retba () adalah sebuah tasik terletak 30 kilometer jauh timur laut dari Dakar, Senegal. Ia terkenal kerana rupa ia yang berwarna merah jambu akibat keberadaan alga Dunaliella salina yang membiak di situ.

Geografi 
Tasik ini merupakan suatu lagun dibentuk daripada pemisahan suatu kawasan menghadap Lautan Atlantik oleh gumuk-gumuk pasir. Air masinnya merupakan persekitaran sesuai untuk alga Dunaliella salina hidup; ia menghasilkan makanan sendiri melalui penghasilan suatu pigmen merah yang membantu dalam penyerapan cahaya agar bertenaga menghasilkan adenosina trifosfat.

Ketepuan garam yang ada dalam airnya mampu mencecah setinggi 40% sehingga perenang boleh terapung di atasnya seakan yang berlaku di Laut Mati, jasad air yang mempunyai ciri kemasinan melampau sama.

Ikan-ikan yang hidup di tasik ini beradaptasi dengan perubahan yang membolehkan penyingkiran garam berlebihan dari badan ikan.

Hubungan dengan manusia

Industri garam 
Tasik ini menjadi tumpuan banyak penduduk setempat menambak garam sebagai suatu sumber pendapatan; malah banyak negara mendirikan perusahaan sehingga menjadikan Senegal pengeluar garam terbesar di benua Afrika dengar kadar sebanyak 38,000 tan metrik setahun. Kadar garam tasik yang tinggi memaksa para penuai garam laut setempat menyapu mentega syea pada badan sebagai perlindungan mengelakkan air masin garam yang boleh melukakan kulit. Garam yang segar ditambak kemerahan namun akan memutih seteah dikeringkan untuk beberapa hari.

Terdapat dua jenis garam yang ditambak untuk kegunaan berbeza: garam "jenis sederhana" digunakan untuk pemasinan ikan dan penyamakan kulit manakala "jenis besar" digunakan dalam masakan.

Rujukan

Pautan luar
 Laman web rasmi mengenai tasik ini

Tasik di Senegal
Tasik bergaram